ITTRA TA' EMENDA NRU 2 GĦALL-ABBOZZ TAL-BAĠIT ĠENERALI 2014 STQARRIJA TA' NEFQA SKONT IT-TAQSIMA Stqarrija ġenerali ta' dħul Taqsima I – Il-Parlament Taqsima II – Il-Kunsill Ewropew u l-Kunsill Taqsima III – Il-Kummissjoni Taqsima IV – Il-Qorti tal-Ġustizzja tal-Unjoni Ewropea Taqsima V – Il-Qorti tal-Awdituri Taqsima VI – Il-Kumitat Ekonomiku u Soċjali Ewropew Taqsima VII – Il-Kumitat tar-reġjuni Taqsima VIII – L-Ombudsman Ewropew Taqsima IX – Kontrollur Ewropew għall-Protezzjoni tad-Data Taqsima X – Servizz Ewropew għall-Azzjoni Esterna /* COM/2013/0719 final - 2013/ () */





ITTRA TA' EMENDA NRU 2 GĦALL-ABBOZZ TAL-BAĠIT ĠENERALI 2014 STQARRIJA TA' NEFQA SKONT IT-TAQSIMA Stqarrija ġenerali ta' dħul Taqsima I – Il-Parlament Taqsima II – Il-Kunsill Ewropew u l-Kunsill Taqsima III – Il-Kummissjoni Taqsima IV – Il-Qorti tal-Ġustizzja tal-Unjoni Ewropea Taqsima V – Il-Qorti tal-Awdituri Taqsima VI – Il-Kumitat Ekonomiku u Soċjali Ewropew Taqsima VII – Il-Kumitat tar-reġjuni Taqsima VIII – L-Ombudsman Ewropew Taqsima IX – Kontrollur Ewropew għall-Protezzjoni tad-Data Taqsima X – Servizz Ewropew għall-Azzjoni Esterna Wara li ġie kkunsidrat: – it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, – ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-Regolament Finanzjarju applikabbli għall-baġit ġenerali tal-Unjoni[1], u b’mod partikolari l-Artikolu 39 tiegħu, – l-abbozz ta' baġit ġenerali tal-Unjoni Ewropea għas-sena finanzjarja 2014 imressaq mill-Kummissjoni fit-28 ta' Ġunju 2013[2], – l-ittra ta' emenda Nru 1 għall-abbozz tal-baġit ġenerali tal-Unjoni Ewropea għas-sena finanzjarja 2014 ippreżentata mill-Kummissjoni fit-18 ta' Settembru 2013[3] il-Kummissjoni Ewropea b’dan tippreżenta lill-awtorità tal-baġit l-ittra ta' emenda Nru 2 għall-abbozz tal-baġit ġenerali tal-Unjoni Ewropea għas-sena finanzjarja 2014 għar-raġunijiet stabbiliti fil-memorandum ta’ spjegazzjoni. WERREJ 1 Introduzzjoni 5 2 Aġġornament ta’ Riżorsi Proprji Tradizzjonali (RPT) 5 3 L-agrikoltura u s-sajd.. 6 3.1 Il-bidliet ewlenin proposti 6 3.2 Fond Agrikolu Ewropew ta' Garanzija (FAEG) ¾ Nefqa marbuta mas-suq u pagamenti diretti 7 3.2.1 Ħarsa ġenerali 7 3.2.2 Kummenti dettaljati 9 3.3 Ftehim Internazzjonali tas-sajd.. 12 3.4 Tibdil fil-kummenti baġitarji 13 4 Delega ta’ programmi ta’ nfiq lil aġenziji eżekuttivi 13 4.1 Raġunijiet għad-deroga.. 13 4.1.1 Isir l-aħjar użu ta’ aġenziji eżekuttivi 13 4.1.2 L-analiżi tal-ispejjeż u tal-benefiċċji: ix-xenarju tad-delega magħżula. 14 4.1.3 Irfinar tal-analiżi tal-benefiċċju u tal-kost 15 4.1.4 L-aġġustament tal-approċċ ‘steady state” applikat fl-AB 2014. 15 4.2 Id-delega proposta ta’ programmi skont l-intestatura tal-QFP. 15 4.3 L-Impatt fuq riżorsi umani u finanzjarji f’aġenziji eżekuttivi 16 4.4 L-Impatt fuq riżorsi umani u finanzjarji fil-Kummissjoni 17 4.4.1 It-trasferiment tal-kompiti lill-aġenziji eżekuttivi: iffrankar fil-Kummissjoni 17 4.4.2 Tiġi żgurata n-newtralità baġitarja globali 18 4.4.3 Iż-żamma ta’ pakketti finanzjarji ta’ programmi mhux mibdula. 19 4.5 Il-proċess ta' delega: il-passi li jmiss. 20 5 Il-ħolqien ta’ grupp ta’ funzjoni AST/SC.. 20 5.1 Rieżami tar-Regolamenti tal-Persunal: il-ħolqien ta’ grupp ta’ funzjoni AST/SC ġdid.. 20 5.2 Impatt fuq il-pjanijiet ta’ stabbiliment.. 21 6 Konklużjoni 21 7 Tabella sommarja skont l-intestaturi tal-qafas finanzjarju pluriennali 22 RENDIKONT TAN-NEFQA BIT-TAQSIMA Il-bidliet għad-dikjarazzjoni tad-dħul u n-nefqa skont it-taqsima huma disponibbli fuq il-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet f'dawn id-dikjarazzjonijiet skont it-taqsima hija mehmuża għal skop ta’ informazzjoni bħala anness tal-baġit. 1 Introduzzjoni L-Ittra ta' Emenda Nru 2 (IE 2) għall-Abbozz tal-Baġit għall-2014 (AB tal-2014) tkopri dan li ġej: ¾ Rieżami tat-tbassir tar-Riżorsi Proprji Tradizzjonali (RPT, jiġifieri taxxi doganali u imposti fuq is-settur taz-zokkor) li jkunu ser jiġu riċevuti fl-2014, biex iqis ix-xejra li ġiet innotata f’RPT li waslet sal-lum fl-2013. ¾ L-aġġornament linja b'linja tal-istima tal-ħtiġijiet għan-nefqa agrikola. Minbarra l-fatturi tas-suq li qegħdin jinbidlu, l-IE 2/2014 tinkorpora wkoll l-impatt tad-deċiżjonijiet leġiżlattivi adottati fis-settur tal-agrikoltura minn meta tfassal l-AB 2014, stimi riveduti tal-ħtiġijiet għal xi pagamenti diretti, kif ukoll kull proposta li huwa mistenni li jkollha effett sinifikanti matul is-sena baġitarja li ġejja. ¾ Aġġornament tas-sitwazzjoni għall-Ftehimiet Internazzjonali tas-Sajd. ¾ Il-konsegwenzi, f’termini ta’ riżorsi umani u finanzjarji, tad-delega prevista għall-immaniġġjar tal-programmi operazzjonali skont il-qafas finanzjarju pluriennali ġdid (QFP) lil aġenziji eżekuttivi. ¾ L-integrazzjoni tal-grupp ta’ funzjoni ġdid AST/SC fil-pjanijiet ta’ stabbiliment tal-istituzzjonijiet u l-korpi tal-UE. L-impatt nett baġitarju ta’ dawn il-bidliet huwa tnaqqis ta’ EUR 4,9 miljun meta mqabbla mal-Abbozz tal-Baġit 2014 (inkluża l-IE 1/2014), f’approprjazzjonijiet ta' impenu ta' pagament. Fl-aħħar nett, permezz ta’ din l-Ittra ta' Emenda l-Kummissjoni tiġbed l-attenzjoni tal-Parlament Ewropew u tal-Kunsill għal xi miżuri neċessarji fil-każ ta’ dewmien fl-adozzjoni ta’ ċerti bażijiet legali ġodda li jaqgħu fi ħdan il-qafas finanzjarju pluriennali 2014-2020 (QFP), u l-azzjoni rimedjali proposta li tista' tkun meħtieġa qabel il-bażijiet legali ġodda jidħlu fis-seħħ. Il-ftehim politiku dwar il-QFP il-ġdid ntlaħaq f’Ġunju 2013 u x-xogħol dwar il-bażijiet legali ta’ ċerti programmi 2014-2020 għadu għaddej. Fil-każ li xi wħud minn dawn il-programmi ma jkunux adottati qabel tmiem l-2013, dan joħloq vojt legali, b’mod partikolari għall-programmi li għaddejjin u li jiskadu fi tmiem l-2013 u li se jiġu kkonsolidati fil-programmi u l-istrumenti ġodda. Biex tiġi żgurata l-kontinwità tal-implimentazzjoni ta’ programmi li għaddejjin (li diġà huma approvati), u minħabba l-isfond tal-ftehim politiku milħuq fin-negozjati tal-QFP fuq il-programmi l-ġodda u l-pakketti finanzjarji relatati, il-Kummissjoni biħsiebha tkompli tuża l-approprjazzjonijiet għall-għajnuna teknika u n-nefqa meħtieġa għall-appoġġ amministrattiv għall-implimentazzjoni xierqa tal-programmi, anki fil-każ ta’ fażi ta’ tranżizzjoni qabel l-adozzjoni finali tal-bażijiet legali ġodda. 2 Aġġornament ta’ Riżorsi Proprji Tradizzjonali (RPT) F’Settembru 2013, il-Kummissjoni adottat Ittra ta’ Emenda għall-Abbozz ta’ Baġit Emendatorju Nru 6/2013[4], sabiex tirrevedi l-previżjonijiet tagħha għar-Riżorsi Proprji Tradizzjonali (RPT, jiġifieri taxxi tad-dwana, u imposti fuq iz-zokkor) li għandhom ikunu mħallsa fl-2013. F’konformità mal-Artikolu 16 tar-Regolament tal-Kunsill (KE, Euratom) Nru 1150/2000 tat-22 ta’ Mejju 2000, dan ir-rieżami kien neċessarju biex jieħu kont ta’ nuqqas sinifikanti fid-dazji tad-dwana effettivament imħallsa fil-baġit tal-UE sa Awwissu 2013, meta mqabbel mal-ammont previst li għandu jasal sa dik id-data. Fuq dik il-bażi, il-Kummissjoni pproponiet li tagħmel tajjeb għan-nuqqas fir-Riżorsi Proprji Tradizzjonali ta’ madwar EUR 1,8 biljun (jew tnaqqis ta’ 11 %) meta mqabbla mal-ammont ibbaġittjat fl-ABE 6/2013 minn żieda korrispondenti ta’ kontribuzzjonijiet tal-ING tal-Istati Membri fl-2013. Wara l-korrezzjoni proposta għall-2013 fl-Ittra ta' Emenda għal ABE 6/2013, il-Kummissjoni tipproponi li taġġusta l-previżjoni tar-RPT inkluża fl-AB 2014 (EUR 18 086 miljun) billi tirrevedi l-istima għall-2014 għal EUR 16 186 miljun, abbażi tas-suppożizzjonijiet li ġejjin: ¾ Skont l-Ittra ta' Emenda għall-ABE 6/2013, l-eżitu estrapolat tar-RPT għal tmiem is-sena 2013 jammonta għal EUR 14 984 miljun; ¾ L-evoluzzjoni mbassra għall-importazzjonijiet minn barra l-UE fl-2014 maqbula fil-laqgħa tal-ACOR ta’ Mejju 2013 ta’ 8 % imbagħad għandha tiġi applikata għall-eżitu estrapolat għall-2013. It-telf li rriżulta fir-RPT ta’ madwar EUR 1,9 biljun (jew tnaqqis ta’ 11 %), meta mqabbel mat-tbassir inizjali inkluż fl-AB 2014, irid jiġi kkumpensat b’żieda korrispondenti tal-kontribuzzjoni tal-ING tal-Istati Membri fl-2014. Id-distribuzzjoni ta’ dan l-impatt mill-Istati Membri tidher fl-Anness Baġitarju li ġej. 3 L-agrikoltura u s-sajd 3.1 Il-bidliet ewlenin proposti Skont l-IE 2/2014 attwali, l-approprjazzjonijiet globali mitluba għall-intestatura 2 fl-2014 huma stmati għal EUR 59 247,7 miljun. Dan iħalli marġni ta’ EUR 55,3 miljun f’approprjazzjonijiet ta’ impenn taħt il-limitu korrispondenti tal-Qafas Finanzjarju Pluriennali. Il-modifiki proposti fl-IE 2/2014 huma newtrali f’termini ta’ approprjazzjonijiet meta mqabbla mal-AB 2014, kemm għall-Fond Agrikolu Ewropew ta’ Garanzija (FAEG) u għal Ftehimiet Internazzjonali dwar is-Sajd. Bħal f’AB 2014, nefqa agrikola ffinanzjata taħt il-FAEG fl-IE 2/2014 hija bbaġitjata fis-sottolimitu nett tagħha għall-2014, jiġifieri EUR 43 778,1 miljun[5]. Il-mekkaniżmu ta’ dixxiplina finanzjarja għal għajnuniet diretti għad irid jiġi applikat, bħala previżjonijiet għan-nefqa relatata mas-swieq u l-għajnuniet diretti li jaqbżu dan is-sottolimitu nett. Madankollu, il-livell ta’ nefqa previst 'il fuq mill-limitu huwa aktar baxx mil-AB 2014 sabiex l-ammont ta’ dixxiplina finanzjarja jista' jiġi rivedut ‘l fuq skont il-bżonn. Dan huwa r-riżultat nett ta’ aktar dħul assenjat stmat disponibbli fl-2014 (l-aktar minħabba żieda f’ammonti disponibbli fl-2013 u trasferiti sal-2014) u stimi riveduti għal ħtiġijiet biex tkopri nefqa tal-FAEG. L-approprjazzjonijiet ta' pagamenti tal-FAEG f’IE 2/2014 wkoll baqgħu l-istess, meta mqabbla mal-AB 2014, jiġifieri EUR 43 777 miljun. Sa fejn għandhom x’jaqsmu Ftehimiet Internazzjonali dwar is-Sajd, l-IE 2/2014 tipproponi li jiżdiedu l-approprjazzjonijiet ta' impenji b’EUR 7,3 miljun u approprjazzjonijiet ta’ pagamenti b’EUR 10,3 miljun għall-artikolu baġitarju 11 03 01 Ftehimiet dwar is-Sajd Sostenibbli (SFAs), bbilanċjati minn tnaqqis korrispondenti fuq il-linja ta’ riżerva. It-tabella li ġejja tiġbor fil-qosor l-effett tal-IE 2/2014 fuq l-intestatura 2: (f’miljuni ta’ EUR, ċifri mqarrba fi prezzijiet kurrenti) || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) Impenji || Pagamenti || Impenji || Pagamenti || Impenji || Pagamenti — || Fond Agrikolu Ewropew ta’ Garanzija (FAEG) || 43 778,1 || 43 777,0 || || || 43 778,1 || 43 777,0 — || Il-Fond Agrikolu Ewropew għall-Iżvilupp Rurali (FAEŻR) || 13 991,0 || 11 655,1 || || || 13 991,0 || 11 655,1 — || Il-Fond Ewropew għall-Affarijiet Marittimi u s-Sajd (EMFF), Organizzazzjonijiet Reġjonali tal-Ġestjoni tas-Sajd (RFMOs) u Ftehimiet dwar Sajd Sostenibbli (SFAs), li minnhom: || 1 017,3 || 765,7 || || || 1 017,3 || 765,7 || — || Ftehimiet dwar Sajd Sostenibbli (SFAs) ¾Linja operazzjonali (11 03 01) || 22,4 || 22,4 || + 7,3 || + 10,3 || 29,7 || 32,7 || — || Ftehimiet dwar Sajd Sostenibbli (SFAs) ¾Riżerva (40 02 41) || 122,7 || 122,7 || - 7,3 || - 10,3 || 115,3 || 112,3 — || L-Ambjent u l-Azzjoni Klimatika || 404,6 || 263,0 || || || 404,6 || 263,0 — || Azzjonijiet iffinanzjati skont il-prerogattivi tal-Kummissjoni u l-kompetenzi speċifiċi mogħtija lill-Kummissjoni || 6,3 || 3,0 || || || 6,3 || 3,0 — || Proġetti pilota u azzjonijiet preparatorji || p.m. || 18,3 || || || p.m. || 18,3 — || Aġenziji deċentralizzati || 50,4 || 50,4 || || || 50,4 || 50,4 Total || 59 247,7 || 56 532,5 || 0,0 || 0,0 || 59 247,7 || 56 532,5 Limitu || 59 303,0 || || || || 59 303,0 || Marġni || 55,3 || || || || 55,3 || Li minnhom FAEG || 43 778,1 || 43 777,0 || 0,0 || 0,0 || 43 778,1 || 43 777,0 Sottolimitu || 44 130,0 || || || || 44 130,0 || Trasferiment nett bejn il-FAEG u l-FAEŻR || 351,9 || || || || 351,9 || Sottomarġni || 0,0 || || || || 0,0 || 3.2 Fond Agrikolu Ewropew ta' Garanzija (FAEG) ¾ Nefqa marbuta mas-suq u pagamenti diretti 3.2.1 Ħarsa ġenerali L-għan tal-IE 2/2014 hu li jiġi żgurat li l-baġit agrikolu jkun ibbażat fuq id-dejta ekonomika u l-qafas leġiżlattiv l-aktar aġġornati. Sax-xahar ta’ Settembru, il-Kummissjoni se jkollha għad-dispożizzjoni tagħha l-ewwel indikazzjoni tal-livell ta’ produzzjoni għall-2013, kif ukoll perspettivi għas-swieq tal-agrikoltura, li huma l-bażi għall-estimi aġġornati tal-ħtiġijiet baġitarji għall-2014. Minbarra li tqiesu l-fatturi tas-suq, din l-IE 2/2014 tiġbor fiha wkoll l-impatt ta’ kwalunkwe deċiżjoni leġiżlattiva adottata fis-settur agrikolu minn meta tfassal l-AB 2014, il-proposti magħmula mill-Kummissjoni, kif ukoll ir-riżultat ta’ negozjati politiċi fuq bażijiet legali ġodda 2014-2020 għall-agrikoltura. B’mod ġenerali, il-ħtiġijiet tal-FAEG għall-2014 (qabel l-applikazzjoni tal-"mekkaniżmu ta’ dixxiplina finanzjarja") fl-IE 2/2014 huma stmati għal EUR 45 720 miljun meta mqabbla ma’ EUR 45 653 miljun fl-AB 2014. Dan huwa r-riżultat nett ta’ xi ftit inqas ħtiġijiet fil-Kapitolu 05 02 “Intervent fis-Swieq Agrikoli” (- EUR 27 miljun) u l-ħtiġijiet addizzjonali għall-kapitolu 05 03 “Għajnuniet diretti” (+ EUR 38 miljun), għall-kapitolu 05 07 “Verifika tan-nefqa agrikola” (+ EUR 53 miljun) kif ukoll għall-kapitolu 05 08 “Strateġija ta’ politika u koordinazzjoni” (+ EUR 3 miljuni). Rigward dħul assenjat, l-ammont meqjus li huwa disponibbli fl-2014 jiżdied b'mod sostanzjali, minn EUR 828 miljun fl-AB 2014 għal EUR 1 464 miljun fl-IE 2/2014 (+ EUR 636 miljun). Din iż-żieda ġejja l-aktar minn riport ta’ dħul assenjat mill-2013 sal-2014: ¾ Fiż-żmien tat-tħejjija għall-AB 2014, kien kmieni wisq fis-sena sabiex issir suppożizzjoni għat-twettiq tal-FAEG fl-2013. ¾ Fil-fatt, il-parti tan-nefqa tal-2013 tista' tiġi koperta mir-riport li kien ogħla milli kien mistenni tad-dħul assenjat mill-2012 u d-dħul assenjat addizzjonali li jirriżulta mill-approvazzjoni tad-deċiżjonijiet tal-kontijiet meħuda fl-2013. Bħala konsegwenza, ammont ta’ EUR 615 miljun ta’ dħul assenjat li jasal fl-2013 mhux se jkun hemm bżonnu biex ikopri n-nefqa għall-istess sena. ¾ L-IE 2/2014 tinkorpora r-riport ta’ dan l-ammont ta’ EUR 615 miljun mill-2013 sal-2014, li għandha tnaqqas l-ammont ta’ approprjazzjonijiet mitluba fl-AB 2014 kif xieraq. ¾ Barra hekk, il-Kummissjoni qiegħda tistenna żieda żgħira fid-dħul assenjat iġġenerat riċentement fl-2014 (+ EUR 21 miljun) bħala riżultat mill-“imposta addizzjonali tal-ħalib” ibbażat fuq iċ-ċifri kkomunikati mill-Istati Membri sal-iskadenza legali. Bħala riżultat ta’ dawn l-aġġornamenti, l-approprjazzjonijiet ta' impenji ta’ EUR 44 681 miljun ikunu meħtieġa biex ikopru l-ħtiġijiet tal-FAEG għall-2014, inkluż ammont ta’ EUR 424,5 miljun biex titwaqqaf ir-‘Riżerva għall-kriżijiet fis-settur agrikolu”. Fir-rigward tal-AB 2014, dan l-ammont globali jaqbeż is-sottolimitu nett tal-FAEG ta’ EUR 43 778,1 miljun, li jfisser li l-approprjazzjonijiet għal għajnuniet diretti jeħtieġu li jiġu mnaqqsa billi jiġi applikat il-mekkaniżmu ta’ dixxiplina finanzjarja. Madankollu, l-ammont tad-dixxiplina finanzjarja fl-IE 2/2014 (EUR 902,9 miljun) huwa inqas milli inizjalment stmat fl-AB 2014 (EUR 1 471,4 miljun). Għaldaqstant, il-Kummissjoni se tipproponi rata ġdida ta’ aġġustament għal pagamenti diretti konsiderevolment taħt il-livell stabbilit fuq il-bażi tal-AB 2014 (2,45365 % meta mqabbel ma’ -4,001079%).[6] Wara l-applikazzjoni tal-“Mekkaniżmu ta’ Dixxiplina Finanzjarja”, l-FAEG jeħtieġ li jiġi kopert fl-2014 fl-IR 2/2014 fl-ammont ta' EUR 45 242,1 miljun, meta mqabbel ma’ EUR 44 606,1 miljun fl-AB 2014. Filwaqt li jitqies id-dħul assenjat ta’ EUR 1 464 miljun, l-approprjazzjonijiet ta' impenji FAEG mitluba għall-2014 fl-IE 2/2014 jibqgħu (bħal fl-AB 2014) fil-livell tas-sottolimitu nett jiġifieri EUR 43 778,1 miljun. L-approprjazzjonijiet ta' pagamenti mitluba għall-FAEG fl-2014 wkoll baqgħu l-istess, meta mqabbla mal-AB 2014, jiġifieri EUR 43 777 miljun. 3.2.2 Kummenti dettaljati 05 02 ¾Interventi fi swieq agrikoli (approprjazzjonijiet - EUR 263 miljun) (f’miljuni ta’ EUR, ċifri mqarrba fi prezzijiet kurrenti) Interventi fis-swieq agrikoli || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) Ħtiġijiet || 2 724 || - 27 || 2 697 Dħul assenjat stmat disponibbli fl-2014 || 228 || + 236 || 464 Approprjazzjonijiet mitluba || 2 496 || - 263 || 2 233 B'mod ġenerali, l-ipoteżijiet li fuqhom hi bbażata din l-IE 2/2014 jikkonfermaw l-evalwazzjoni tal-AB 2014, bi prospetti favorevoli għall-biċċa l-kbira tas-swieq agrikoli. Il-modifiki proposti minn din l-IE 2/2014 huma fil-biċċa l-kbira ta’ natura teknika u jikkonċernaw ammonti żgħar biss. Il-ħtiġijiet globali għal miżuri ta' intervent fuq is-swieq agrikoli naqsu b'EUR 27 miljun meta mqabbel mal-AB. Madankollu, huwa stmat li l-EUR 236 miljun fi dħul assenjat addizzjonali se jkunu disponibbli għall-kapitolu 05 02, sabiex l-approprjazzjonijiet mitluba jkunu jistgħu jitnaqqsu għal EUR 263 miljun meta mqabbel mal-AB tal-2014. L-iktar modifikazzjonijiet importanti huma spjegati fil-qosor hawn taħt. Għall-frott u l-ħxejjex, ħtiġijiet stmati għal programmi operazzjonali ta’ organizzazzjonijiet tal-produtturi (partita tal-baġit 05 02 08 03) huma xi ftit inqas (- EUR 5 miljuni) milli dak preżunt għall-AB 2014. Dan jirriżulta minn valutazzjoni aġġornata tal-utilizzazzjoni attwali tal-miżuri u ċ-ċifri riveduti ftit għal pjanijiet nazzjonali tal-2013 u l-2014, kif ukoll wara li ġie kkunsidrat l-impatt finanzjarju stmat tar-rimborż parzjali possibbli mill-baġit tal-UE ta’ assistenza finanzjarja nazzjonali mogħtija minn xi Stati Membri skont l-Artikolu 103e(1) tar-Regolament (KE) Nru 1234/2007. Madankollu, l-approprjazzjonijiet proposti fl-IE 2/2014 huma attwalment anqas milli fl-AB 2014 (- EUR 241 miljun) minħabba żieda fid-dħul assenjata għal dik għall-frott u l-ħxejjex ta' EUR 236 miljun. Għas-settur tal-inbid, iċ-ċifri tal-AB 2014 ġew aġġornati biex jinkorporaw ir-riżultati tan-negozjati tal-OKS Unika ġdida (Organizzazzjoni Komuni tas-Suq) ir-Regolament fir-riforma tal-PAK (Politika Agrikola Komuni), fejn l-ammont kumplessiv għal programmi ta' appoġġ nazzjonali żdied b'EUR 5,6 miljun[7], kif ukoll biex jiġu inklużi ċ-ċifri l-aktar riċenti fit-twettiq ta' dawn il-programmi. Konsegwentement, l-IE 2/2014 tipproponi żieda ta’ EUR 8 miljuni għall-partita tal-baġit 05 02 09 08. Modifiki għal prodotti/miżuri oħrajn mill-pjanti (artikolu tal-baġit 05 02 11) jikkonċernaw il-programmi POSEI u għajnuna għall-organizzazzjonijiet tal-produtturi tal-ħops. L-estimi tal-AB 2014 dwar l-użu ta’ limiti massimi modifikati għar-reġjuni POSEI[8] ġew aġġornati, u dan wassal għal żieda żgħira fl-approprjazzjonijiet (+ EUR 2 miljuni) għal miżuri ta’ appoġġ tas-suq iffinanzjati mill-partita tal-baġit 05 02 11 04, filwaqt li l-ħtiġijiet għal għajnuniet diretti f’dawn ir-reġjuni (iffinanzjati mill-partita tal-baġit 05 03 02 50 u 05 03 02 52) ġew riveduti ‘l isfel. Żieda ta’ EUR 2,3 miljun meta mqabbla mal-AB 2014 hija mitluba għal ħops, peress li l-iskema tal-għajnuna għall-appoġġ tal-organizzazzjonijiet tal-produtturi se tkompli wara r-riżultat tan-negozjati dwar ir-Regolament ġdid dwar l-OKS Unika. Għall-ħalib u l-prodotti tal-ħalib, l-IE 2/2014 tipproponi li l-approprjazzjonijiet jitnaqqsu bi EUR 3 miljuni għall-iskema tal-ħalib għall-iskejjel (partita tal-baġit 05 02 12 08) b'konformità maċ-ċifri provviżorji dwar it-twettiq fl-2013 li jippuntaw lejn adozzjoni aktar b'saħħitha tal-iskema fl-Istati Membri milli inizjalment mistenni. Kif xieraq, l-ipoteżijiet tal-AB 20134 ġew riveduti u issa qed jiġi propost ammont iktar baxx. Barra minn hekk, approprjazzjonijiet meħtieġa fl-2014 għal ħażna privata ta’ butir (partita tal-baġit 05 02 12 04) huma mnaqqsa b’EUR 3 miljuni, li tirrifletti kwantitajiet iżgħar li għalihom ġew ippreżentati talbiet għall-għajnuna fl-2013. Approprjazzjonijiet għall-partita tal-baġit 05 02 15 (laħam tal-majjal, bajd u tjur, apikoltura u prodotti oħra tal-annimali) huma proposti biex jitnaqqsu b’EUR 27 miljun, li jirriflettu ħtiġijiet riveduti għal rifużjonijiet tal-esportazzjoni għat-tjur (partita tal-baġit 05 02 15 05) wara r-rati ta’ rifużjoni ġew stabbiliti għal żero. 05 03 ¾ Għajnuniet Diretti (approprjazzjonijiet + EUR 206-il miljun) (f’miljuni ta’ EUR, ċifri mqarrba fi prezzijiet kurrenti) Għajnuniet diretti || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) Qabel dixxiplina finanzjarja (mingħajr ir-“Riżerva għall-kriżijiet fis-settur agrikolu”) Ħtiġijiet || 42 888 || + 38 || 42 926 Dħul assenjat stmat disponibbli fl-2014 || 600 || + 400 || 1 000 Approprjazzjonijiet mitluba || 42 288 || - 362 || 41 926 Wara dixxiplina finanzjarja (mingħajr ir-“Riżerva għall-kriżijiet fis-settur agrikolu”) Ħtiġijiet || 41 841 || + 606 || 42 447 Dħul assenjat stmat disponibbli fl-2014 || 600 || + 400 || 1 000 Dixxiplina finanzjarja || 1 471 || - 569 || 903 Approprjazzjonijiet mitluba || 41 241 || + 206 || 41 447 Meta mqabbla mal-AB 2014, l-approprjazzjonijiet mitlubin għall-kapitolu 05 03 huma riveduti 'l fuq b'EUR 206 miljun. Din il-bidla hija l-effett kombinat ta’ ħtiġijiet daqsxejn ogħla qabel id-dixxiplina finanzjarja (+ EUR 38 miljun) u ammont aktar baxx tad-dixxiplina finanzjarja (EUR 569 miljun), li huma parzjalment ikkumpensati b’żieda fl-amont ta’ dħul assenjat (EUR 400 miljun). L-aktar varjazzjonijiet sinifikanti jaffettwaw l-Iskema ta’ Pagament Uniku (SPU), l-Iskema ta’ Pagament Uniku skont l-Erja (SAPS) u miżuri ta’ appoġġ speċifiċi skont l-Artikolu 68 tar-Regolament tal-Kunsill (KE) Nru 73/2009. L-IE 2/2014 tnaqqas l-approprjazzjonijiet totali tal-SPU (partita tal-baġit 05 03 01 01) b'EUR 24 miljun meta mqabbel mal-AB 2014. Ħtiġijiet għal din l-iskema (qabel id-dixxiplina finanzjarja) tnaqqsu b’madwar EUR 79 miljun, li jikkorrispondu għat-trasferiment ta’ xi Stati Membri għal miżuri akkoppjati skont l-Artikolu 68 tar-Regolament (KE) Nru 73/2009. Barra minn hekk, l-ammont tad-dixxiplina finanzjarja applikat għal din il-partita tal-baġit kien imnaqqas b’EUR 455 miljun, filwaqt li d-dħul assenjat lilha żdied b’EUR 400 miljun. Għall-SAPS (partita tal-baġit 05 03 01 02) IE 2/2014 tipproponi li żżid l-approprjazzjonijiet tal-baġit b’EUR 80 miljun, li minnhom EUR 23 miljun jikkorrispondu għal ħtiġijiet ogħla meta mqabbla mal-AB 2014 u EUR 57 miljun mal-modifika tal-ammont tad-dixxiplina finanzjarja. Il-ħtiġijiet ogħla huma spjegati prinċipalment mill-modifika taż-żona agrikola taħt l-SAPS fi Stat Membru wieħed, id-deċiżjoni ta’ Stat Membru ieħor li jiġu trasferiti EUR 7 miljuni għal appoġġ akkoppjat skont l-Artikolu 68 tar-Regolament (KE) Nru 73/2009 kif ukoll l-evoluzzjoni mistennija ta’ twettiq fl-2014 meta wieħed iqis l-iktar ċifri riċenti mill-2013. (f’miljuni ta’ EUR, ċifri mqarrba fi prezzijiet kurrenti) Għajnuniet diretti diżakkoppjati[9] || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) 05 03 01 01¾ SPU (Skema ta' Pagament Uniku) || 30 107 || - 24 || 30 083 05 03 01 02¾ SAPS (Skema ta' Pagament Uniku skont l-Erja) || 7 302 || + 80 || 7 382 Total || 37 409 || + 56 || 37 465 L-IE 2/2014 qed tipproponi li żżid l-approprjazzjonijiet tal-baġit għall-appoġġ speċifiku skont l-Artikolu 68 tar-Regolament (KE) Nru 73/2009 b’EUR 14-il miljun għal appoġġ diżakkoppjat (partita tal-baġit 05 03 01 05) u b'EUR 102 miljun għal appoġġ akkoppjat (partita tal-baġit 05 03 02 44). Filwaqt li l-ħtiġijiet għal appoġġ speċifiku diżakkopjat jiżdiedu biss bi ftit meta mqabbla mal-AB 2014 (+ EUR 5 miljuni), il-ħtiġijiet għal miżuri akkoppjati speċifiċi jinbidlu b’mod aktar sostanzjali (+ EUR 88 miljun). Dan jikkorrispondi l-aktar għat-trasferiment minn xi Stati Membri minn SPS u SAPS għal appoġġ diżakkoppjat skont l-Artikolu 68 kif imsemmi hawn fuq, flimkien ma’ aġġustament fir-rata ta’ eżekuzzjoni mistennija. (f’miljuni ta’ EUR, ċifri mqarrba fi prezzijiet kurrenti) Għajnuniet diretti[10] || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) 05 03 01 05 ¾ Appoġġ diżakkopjat || 473 || + 14 || 487 05 03 02 44 ¾ Appoġġ akkopjat || 987 || + 102 || 1 089 Total || 1 460 || + 116 || 1 576 Hemm xi bidliet oħra għal-linji baġitarji fil-kapitolu 05 03, imma l-varjazzjonijiet huma żgħar ħafna, b'mod partikolari għal linji relatati mal-għajnuniet diretti akkoppjati. Dawn il-varjazzjonijiet meta mqabbla mal-AB 2014 fil-parti l-kbira tagħhom huma relatati għall-modifika tal-ammont ta’ dixxiplina finanzjarja applikata għal kull partita tal-baġit individwali: (f’miljuni ta’ EUR, ċifri mqarrba fi prezzijiet kurrenti) Għajnuniet diretti[11] || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) 05 03 01 03 ¾ Pagament separat għaz-zokkor || 274,0 || + 3,0 || 277,0 05 03 02 06 ¾ Primjum għall-baqar li jreddgħu || 882,0 || + 20,0 || 902,0 05 03 02 07 ¾ Primjum addizzjonali għall-baqar li jreddgħu || 47,0 || + 2,0 || 49,0 05 03 02 13 ¾ Primjum għan-nagħaġ u l-mogħoż || 21,0 || + 2,0 || 23,0 05 03 02 39 ¾ Ammont addizzjonali għal min ikabbar il-pitravi zokkrija u tal-kannamiela || 20,0 || + 1,0 || 21,0 05 03 02 40 ¾ Għajnuna għall-qasam għall-qoton || 230,0 || + 9,0 || 239,0 05 03 02 50 ¾ POSEI – programmi ta' appoġġ tal-UE || 406,0 || + 1,0 || 407,0 05 03 02 52 ¾ (POSEI – il-Gżejjer tal-Eġew) || 19,0 || - 1,0 || 18,0 05 03 02 99 ¾ Oħrajn (għajnuniet diretti) || 12,2 || - 2,5 || 9,7 Total || 1 911,2 || +35,5 || 1 946,7 05 07 Awditjar tan-nefqa agrikola (approprjazzjonijiet + EUR 53,4 miljun) (f’miljuni ta’ EUR, ċifri mqarrba fi prezzijiet kurrenti) Verifika tan-nefqa agrikola || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) 05 07 02 ¾ Riżoluzzjoni ta' tilwimiet || 6,8 || + 53,4 || 60,2 Total || 6,8 || + 53,4 || 60,2 Approprjazzjonijiet għall-artikolu baġitarju 05 07 02 (Soluzzjoni ta’ tilwimiet) iridu jiżdiedu b’EUR 53,4 miljun biex tkopri r-rimborż potenzjali ta’ interessi fuq kumpens skont il-liġi nazzjonali tal-Istat Membru wara s-sentenza tal-Qorti tal-Ġustizzja fil-Kawża C-113/10 Jülich et al. li tinvalida r-Regolament tal-Kummissjoni li jiffissaw imposti fuq il-produzzjoni taz-zokkor għas-snin tas-suq 2002/03 sa 2005/06. 05 08 Strateġija ta' politika u koordinament (approprjazzjonijiet + EUR 3 miljuni) (f’miljuni ta’ EUR, ċifri mqarrba fi prezzijiet kurrenti) Strateġija tal-politika u koordinament || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) 05 08 06 ¾ Tisħiħ ta' għarfien pubbliku tal-politika komuni agrikola || 32,6 || + 3,0 || 35,6 Total || 32,6 || + 3,0 || 35,6 Approprjazzjonijiet għall-artikolu baġitarju 05 08 06 (Tisħiħ ta’ għarfien pubbliku tal-politika agrikola komuni) huma proposti li jiżdiedu b’EUR 3 miljuni biex jiffinanzjaw kampanji ta’ informazzjoni b’enfasi partikolari fuq l-aspetti korporattivi fil-proċess tat-tfassil ta’ politika tal-UE relatata mal-perjodu ta’ programmazzjoni QFP tal-2014-2020, safejn l-objettivi tal-PAK huma kkonċernati. 3.3 Ftehim Internazzjonali tas-sajd Kif previst fil-punt C tal-Parti II tal-abbozz tal-Ftehim Interistituzzjonali (IIA)[12], il-Kummissjoni eżaminat l-informazzjoni l-aktar riċenti disponibbli dwar il-ftehimiet tas-sajd. Biex tirrifletti l-iktar sitwazzjoni riċenti, jiġifieri l-konklużjoni ta' ftehimiet bilaterali mal-Côte d'Ivoire[13], il-Gabon[14], il-Gżejjer Comores u s-Seychelles[15], il-Kummissjoni qed tipproponi ċaqliq tal-approprjazzjonijiet ta' impenji u ta' pagamenti mill-artikolu ta' riżerva 40 02 41 għall-artikolu tal-baġit 11 03 01 li tistabbilixxi qafas ta' governanza għal attivitajiet tas-sajd imwettqa minn bastimenti tas-sajd tal-Unjoni f'ibħra ta' pajjiżi terzi (SFAs), għal ammont ta' madwar EUR 7,3 miljun. Barra minn hekk, biex ikopri l-approprjazzjonijiet ta' pagamenti għall-komponent tal-appoġġ settorjali fil-ftehim mal-Mawritanja għat-tieni sena, ammont addizzjonali ta’ EUR 3 miljuni għall-approprjazzjonijiet ta' pagamenti huwa propost ukoll li jiġi mċaqalaq mill-istess artikolu ta' riżerva għal-linja operazzjonali 11 03 01. (f’miljuni ta’ EUR, ċifri mqarrba fi prezzijiet kurrenti) Ftehimiet dwar is-sajd sostenibbli || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) Impenji || Pagamenti || Impenji || Pagamenti || Impenji || Pagamenti Linja operazzjonali (11 03 01) || 22,4 || 22,4 || +7,3 || +10,3 || 29,7 || 32,7 Riżerva (40 02 41) || 122,7 || 122,7 || *7,3 || *10,3 || 115,3 || 112,3 Total || 145,0 || 145,0 || 0,0 || 0,0 || 145,0 || 145,0 3.4 Tibdil fil-kummenti baġitarji Il-kummenti baġitarji għall-kapitoli, artikoli u partiti li ġejjin ġew aġġornati: Intestatura || Tifsira Nefqa 05 02 || Interventi fis-swieq agrikoli || Ċifri għal dħul assenjat 05 02 11 03 || Ħops — Għajnuna lil organizzazzjonijiet tal-produtturi || Kummenti dwar il-Baġit 05 03 || Għajnuniet diretti || Ċifri għal dħul assenjat 11 03 01 || Ftehim Internazzjonali tas-sajd || Bidla f’kummenti baġitarji: tabella Dħul 6 7 0 1 || Approvazzjoni ta' kontijiet FAEG – Dħul assenjat || Ċifri għal dħul assenjat 6 7 0 2 || Irregolaritajiet FAEG – Dħul assenjat || Ċifri għal dħul assenjat 6 7 0 3 || Superlevy minn produtturi tal-ħalib – Dħul assenjat || Ċifri għal dħul assenjat 4 Delega ta’ programmi ta’ nfiq lil aġenziji eżekuttivi 4.1 Raġunijiet għad-deroga 4.1.1 Isir l-aħjar użu ta’ aġenziji eżekuttivi Element importanti tal-proposti tal-Kummissjoni għall-Qafas Finanzjarju Pluriennali (QFP) 2014-2020 hu s-simplifikazzjoni u r-razzjonalizzazzjoni ulterjuri tal-ġestjoni tal-istituzzjonijiet, l-aġenziji u l-korpi tal-UE sabiex issir organizzazzjoni moderna, effettiva u dinamika, filwaqt li jitnaqqas il-persunal b'5 % fuq 5 snin[16]. L-impenn hu issa minqux fl-abbozz tal-Ftehim Interistituzzjonali (IIA) dwar id-dixxiplina baġitarja, il-kooperazzjoni f'kwistjonijiet baġitarji u l-ġestjoni finanzjarja soda[17], fejn il-Parlament Ewropew, il-Kunsill u l-Kummissjoni laħqu ftehim politiku. F’dan il-kuntest ġenerali, il-Kummissjoni trid tagħmel l-aħjar użu ta’ tnaqqis fir-riżorsi umani, permezz ta’ enfasi akbar minn qatt qabel fuq il-kompiti istituzzjonali ewlenin tagħha, bħat-tfassil ta’ politika, l-implimentazzjoni u l-monitoraġġ tal-applikazzjoni tal-liġi tal-UE, u l-ġestjoni strateġika, filwaqt li jiġi ggarantit l-aktar implimentazzjoni effettiva u effiċjenti ta’ programmi ta’ nfiq li għalihom fl-aħħar mill-aħħar tibqa’ responsabbli. Bħala riżultat tal-esperjenza pożittiva ta' ġestjoni ta' programmi tal-UE mill-aġenziji eżekuttivi, kif ikkonfermat mill-Qorti Ewropea tal-Awdituri[18], il-proposti tal-Kummissjoni għall-QFP tal-2014-2020 kienu jinkludu wkoll iktar użu tal-aġenziji eżekuttivi eżistenti għall-implimentazzjoni ta' ċerti programmi ġodda. Attwalment, hemm sitt aġenziji eżekuttivi, imwaqqfa skont ir-Regolament tal-Kunsill Nru 58/2003[19]: L-Aġenzija Eżekuttiva għall-Kompetittività u l-Innovazzjoni (EACI), l-Aġenzija Eżekuttiva għall-Edukazzjoni, l-Awdjoviżiv u l-Kultura (EACEA), l-Aġenzija Eżekuttiva għas-Saħħa u l-Konsumaturi (EAHC), l-Aġenzija Eżekuttiva tan-Netwerk Trans-Ewropew tat-Trasport (TEN-TEA), l-Aġenzija Eżekuttiva tal-Kunsill Ewropew għar-Riċerka (ERCEA) u l-Aġenzija Eżekuttiva għar-Riċerka (AER). Ir-Regolament jipprovdi għal diviżjoni ċara ta’ programmi ta’ kompiti ta’ ġestjoni bejn il-Kummissjoni u l-aġenziji eżekuttivi. Id-dipartimenti tal-Kummissjoni jwettqu inkarigi li jinvolvu ċerta diskrezzjoni li timplika għażliet politiċi, b’mod partikolari: it-twaqqif ta’ għanijiet u prijoritajiet, l-adozzjoni ta' programmi ta’ ħidma (inklużi deċiżjonijiet ta’ finanzjament), ir-rappreżentanza tal-Kummissjoni fil-kumitat tal-programm u l-adozzjoni ta' deċiżjonijiet ta’ aġġudikazzjoni suġġetti għall-proċedura tal-komitoloġija. L-aġenziji huma responsabbli għall-implimentazzjoni tal-kompiti, bħat-tnedja u l-konklużjoni tal-proċeduri ta’ akkwist u ta’ għoti, l-adozzjoni ta’ deċiżjonijiet ta’ għoti, il-monitoraġġ ta' proġetti, il-kontroll finanzjarju u tal-kontabbiltà, il-kontribuzzjoni lejn l-evalwazzjoni tal-programm u diversi kompiti ta’ appoġġ. 4.1.2 L-analiżi tal-ispejjeż u tal-benefiċċji: ix-xenarju tad-delega magħżula Analiżi tal-ispejjeż u l-benefiċċji (CBA), mitluba mir-Regolament qabel kwalunkwe delega ta’ programmi għall-aġenziji eżekuttivi, twettqu matul l-aħħar sena u kkunsidrat il-ftehim politiku milħuq mill-Parlament u mill-Kunsill f’Ġunju 2013 dwar il-QFP tal-2014-2020[20]. Is-CBA tenfasizza l-vantaġġi komparattivi li ġejjin li jirriżultaw mid-delegar ta’ ċerti programmi 2014-2020 lill-aġenziji eżekuttivi: ¾ Bħala riżultat tal-esperjenza tagħhom u tal-ispeċjalizzazzjoni f’kompiti definiti b'mod speċifiku, l-aġenziji jiggarantixxu kwalità għolja ta’ ġestjoni tal-programmi u servizz aħjar ta’ twettiq f’termini ta’ għoti aktar malajr ta' kuntratti, il-proċeduri għal approvazzjoni aktar mgħaġġla għal rapporti tekniċi u finanzjarji u pagamenti aktar malajr. ¾ L-għoti ta' portafolli ta' programm koerenti lil aġenziji se joħloq sinerġiji bejn oqsma ta' politika b'rabta mill-viċin u jrawwem għarfien f'inizjattivi oħra. Pereżempju, l-ippuljar tal-aspetti kollha tal-istrument tal-intrapriżi żgħar u ta’ daqs medju (SME) li jaqgħu taħt il-Programm Qafas għar-Riċerka u l-Innovazzjoni (Orizzont 2020) huwa mistenni li jirriżulta f’ekonomiji ta’ skala, koordinazzjoni aktar faċli u l-konsistenza fil-forniment ta’ servizzi. Fl-istess ħin, il-benefiċjarji potenzjali kollha se jkollhom punt tad-dħul uniku. ¾ Il-programmi l-ġodda jistgħu jikkapitalizzaw fuq il-kanali eżistenti ta’ komunikazzjoni u sensibilizzazzjoni tal-aġenziji, li żviluppaw matul iż-żmien biex iżommuhom qrib il-benefiċjarji u biex itejbu l-viżibbiltà tal-UE bħala l-promotur tal-programmi. B’mod partikolari, l-aġenziji jipprovdu livell ogħla ta’ skambji diretti ma’ benefiċjarji permezz ta’ “jiem għall-għoti ta' informazzjoni”, laqgħat inawgurali għal proġetti akbar u multiannwali, u żjarat ta’ monitoraġġ. ¾ Simplifikazzjoni kontinwa tal-proċessi u l-proċeduri (eż. forom simplifikati ta’ għotjiet, kontrolli proporzjonati u formoli elettroniċi tal-applikazzjonijiet) jirriżultaw fi produttività ogħla, li għandha tkompli tiżdied permezz ta’ proċeduri eħfef għall-programmi l-ġodda. ¾ L-għadd iżgħar ta' ħaddiema ekwivalenti ta' full-time (FTEs) meħtieġa biex jimmaniġġjaw il-programmi u l-kamp ta' applikazzjoni għar-reklutaġġ ta' peċentwal ikbar ta’ aġenti kuntrattwali fl-aġenziji eżekuttivi barra mill-Kummissjoni jinvolvi li jkun hemm iffrankar sinifikanti meta mqabbel max-xenarju intern. Is-CBA tqabbel erba’ xenarji li juru livelli varji tal-programm ta' delega: xenarju intern fejn programmi ġodda jkunu ġestiti mill-Kummissjoni waqt li EAs jibqgħu responsabbli għall-kunsinna ta' xogħol legat (programmi 2007-2013); xenarju inizjali għad-delega definita mill-Kummissjoni; u żewġ xenarji alternattivi li jesploraw alternattivi għal delega differenti minn dik tax-xenarju inizjali. Is-CBA saħqet fuq ix-'xenarju alternattiv 2'[21] bħala l-aktar effiċjenti f’termini ta’ ffrankar ta’ spejjeż u benefiċċji kwalitattivi mix-xenarji oħra kkunsidrati. Billi l-EAs se jibbenefikaw minn ekonomiji ta’ skala peress li dawn qed jikbru, dan ix-xenarju jkun wassal għall-akbar kisbiet fl-effiċjenza stmata (EUR 509 miljun fil-valur preżenti[22] tul il-perjodu 2014-2020) fir-rigward ix-xenarju intern. 4.1.3 Irfinar tal-analiżi tal-benefiċċju u tal-kost Fuq il-bażi tas-CBA, il-Kummissjoni ddefiniet approċċ ġenerali għad-delega tal-ġestjoni tal-programmi operazzjonali lill-aġenziji eżekuttivi għall-perjodu 2014-2020. Minbarra li jiġu kkunsidrati l-aħħar żviluppi ewlenin għadhom għaddejjin in-negozjati bejn il-Parlament Ewropew u l-Kunsill dwar l-atti legali ta’ programmi li għandhom jiġu ddelegati, il-Kummissjoni għamlet enfasi partikolari fuq is-salvagwardja ta’ żewġ għanijiet ewlenin fil-proċess ta' delegazzjoni: ¾ Il-produttività: sabiex jiġi żgurat livell sostnut u mtejjeb ta’ produttività f’kull waħda mill-aġenziji mqabbla mal-2013, l-għadd tal-persunal tal-aġenziji kollha ġie rivedut; ¾ Tnaqqis ta’ 5 % tal-persunal: biex jirrikonċiljaw il-livelli tal-persunal tal-aġenziji eżekuttivi mat-tnaqqis totali ta’ 5 % fil-persunal fl-istituzzjonijiet u l-korpi kollha tal-UE, tnaqqis ta’ 5 % kien applikat għall-livelli tal-persunal tal-aġenziji eżekuttivi kollha tal-2013, li jkun mifrux b’mod ugwali tul il-perjodu 2014-2020, u li jitqabblu bil-valutazzjoni inizjali tar-riżorsi li għandhom jiġu allokati lil kull aġenzija. Rigward l-istituzzjonijiet u l-korpi kollha tal-UE, tnaqqis ta’ 5 % tal-persunal hu akkumpanjat minn żieda fis-sigħat tax-xogħol minn 37,5 għal 40 siegħa fil-ġimgħa. 4.1.4 L-aġġustament tal-approċċ ‘steady state” applikat fl-AB 2014 L-Abbozz tal-Baġit tal-2014 kien ibbażat fuq approċċ "steady state", fejn il-persunal u l-livelli ta’ sussidju ta’ kull aġenzija eżekuttiva nżammet kostanti fil-livell tal-2013, sakemm jaslu r-riżultati tal-analiżi tal-ispejjeż u l-benefiċċji u r-reviżjoni sussegwenti tar-riżultati CBA bħala parti mill-proposti tal-Kummissjoni għad-delega ta’ programmi ta’ nfiq. L-aġġustamenti li saru f’din l-Ittra ta’ Emenda jqisu l-implikazzjonijiet għar-riżorsi tad-delega prevista tal-programmi 2014-2020, kemm min-naħa tal-aġenziji eżekuttivi u min-naħa tal-Kummissjoni, kif definiti hawn taħt. 4.2 Id-delega proposta ta’ programmi skont l-intestatura tal-QFP Il-livell ta’ approprjazzjonijiet operazzjonali biex jiġu ġestiti mill-aġenziji eżekuttivi għall-programmi kkonċernati, huwa previst li jiżdied sostanzjalment matul il-perjodu QFP li jmiss, billi l-aġenziji se jibqgħu wkoll responsabbli għall-ġestjoni tal-impenji pendenti għall-programmi attwalment delegati. L-ammont ta' xogħol li qed jikber għal programmi taħt il-QFP tal-2014-2020 għandu jitqies b’rabta mal-ammont ta' xogħol li qed jonqos gradwalment relatat mal-ġestjoni tal-programmi 2007-2013. Il-programmi tal-infiq previsit li jiġu ddelegati lill-aġenziji eżekuttivi skont l-intestatura tal-QFP huma stabbiliti hawn taħt. Dettalji sħaħ dwar il-pakketti ta’ approprjazzjonijiet operazzjonali previsti li għandhom ikunu ġestiti mill-aġenziji eżekuttivi huma pprovduti fid-dikjarazzjonijiet finanzjarji leġiżlattivi li jakkumpanjaw il-proposti tal-Kummissjoni sabiex jerġgħu jiġu stabbiliti sitt aġenziji eżekuttivi u jestendu l-mandati u l-ħajja tagħhom (ara t-taqsima 4.5 hawn taħt). ¾ Intestatura 1a — Il-Kompetittività għat-tkabbir u l-impjiegi Diversi programmi ġodda taħt l-intestatura 1a huma previsti li jiġu ddelegati lill-aġenziji eżekuttivi, inklużi l-elementi tal-ICT u l-fergħat tal-Enerġija tal-Faċilità Nikkollegaw l-Ewropa. Barra minn hekk, serje ta’ programmi li bħalissa huma delegati lil EACI, EACEA, TEN-T EA, ERCEA u REA huma previsti li jitkomplew fl-aġenziji eżekuttivi. Dan jikkonċerna l-aktar, partijiet sostanzjali ta' Orizzont 2020, COSME, Erasmus+ u l-element tat-Trasport tal-Faċilità Nikkollegaw l-Ewropa. ¾ Intestatura 2 - Tkabbir sostenibbli: riżorsi naturali Iż-żewġ programmi l-ġodda taħt l-intestatura 2 huma previsti li jiġu ddelegati lill-aġenziji eżekuttivi, mill-2014: LIFE — Ambjent u Azzjoni Klimatika u ċerti attivitajiet taħt l-FEMSs — il-Kontroll tas-Sajd, il-Politika Marittima Integrata u l-Parir Xjentifiku. ¾ Intestatura 3 – Sigurtà u ċittadinanza Il-ħames programmi l-ġodda taħt l-intestatura 3 huma previsti li jiġu ddelegati lill-aġenziji eżekuttivi. Dan jikkonċerna t-tkomplija tal-programmi attwalment delegati lil EACEA u EAHC: Ewropa Kreattiva, l-Ewropa għaċ-Ċittadini, il-Ħarsien tal-Konsumatur, is-Saħħa Pubblika, u Taħriġ Aħjar għal Ikel aktar Sikur (trasferiti mill-intestatura 2 fil-QFP 2007-2013). ¾ Intestatura 4 – Ewropa Globali Iż-żewġ programmi l-ġodda taħt l-intestatura 4 huma previsti li jiġu ddelegati lill-aġenziji eżekuttivi: il-proġetti fil-qasam tal-edukazzjoni f’livell għoli li bħalissa huma delegati lil EACEA kif ukoll il-programm il-ġdid għal Korp Volontarju Ewropew. 4.3 L-Impatt fuq riżorsi umani u finanzjarji f’aġenziji eżekuttivi Il-Kummissjoni għandha l-ħsieb li żżomm l-istess għadd ta’ aġenziji eżekuttivi. Madanakollu, hija tipproponi li tadatta l-ismijiet ta’ tlieta mis-sitt aġenziji attwali, biex jirriflettu l-kamp ta' applikazzjoni estiż tal-mandati tagħhom, jiġifieri: ¾ L-Aġenzija Eżekuttiva għall-Kompetittività u l-Innovazzjoni (EACI) se ssir l-Aġenzija Eżekuttiva għal Intrapriżi Żgħar u ta’ daqs Medju (EASME); ¾ L-Aġenzija Eżekuttiva għas-Saħħa u l-Konsumaturi (EAHC) se ssir l-Aġenzija Eżekuttiva għal Konsumaturi, is-Saħħa u l-Ikel (CHAFEA); u ¾ L-Aġenzija Eżekuttiva tan-Netwerk Trans-Ewropew tat-Trasport (TEN-TEA) se ssir l-Aġenzija Eżekuttiva għal Innovazzjoni u Netwerks (INEA). It-tabella ta’ hawn taħt tqabbel, aġenzija b'aġenzija, il-livell totali ta’ approprjazzjonijiet operazzjonali ġestiti mill-aġenziji mal-għadd ta’ riżorsi umani (FTE) u l-kontribuzzjoni korrispondenti tal-UE biex tkopri l-ispejjeż tal-operat tal-aġenziji. It-tabella tippreżenta s-sitwazzjoni fl-2013, l-approċċ "steady state" kif previst oriġinarjament fl-AB 2014 u l-bidliet proposti f’din l-Ittra ta' Emenda. (f’miljuni ta’ EUR, ċifri mqarrba fi prezzijiet kurrenti) Aġenziji eżekuttivi || Baġit 2013 || Abbozz tal-Baġit 2014 || Ittra ta' Emenda Nru 2/2014 || AB 2014 (inkl. AL 2) Pakkett ġestit || Kost tat-tħaddim || Persunal (FTE) || Pakkett ġestit || Kost tat-tħaddim || Persunal (FTE) || Pakkett ġestit || Kost tat-tħaddim || Persunal (FTE) || Pakkett ġestit || Kost tat-tħaddim || Persunal (FTE) EASME (li qabel kienet EACI) || 583 || 15 680 || 159 || pm || 15 827 || 144 || 1 194 || + 15 321 || + 164,5 || 1 193,5 || 31 148 || 308,5 EACEA || 847 || 48 012 || 431 || pm || 47 546 || 431 || 543 || - 0 004 || + 4,9 || 543,3 || 47 542 || 435,9 CHAFEA (li qabel kienet EAHC) || 68 || 7 070 || 50 || pm || 7 070 || 50 || 76 || - || - || 76,3 || 7 070 || 50,0 INEA (li qabel kienet TEN-T EA) || 1 470 || 9 805 || 100 || pm || 9 805 || 115[23] || 2 395 || + 4 371 || + 47,0 || 2 395,2 || 14 176 || 162,0 ERCEA || 1 707 || 39 000 || 389 || pm || 39 415 || 389 || 1 451 || - || - || 1 451,0 || 39 415 || 389,0 REA || 1 171 || 49 300 || 558 || pm || 50 298 || 558 || 1 603 || + 6 071 || + 22,4 || 1 603,0 || 56 369 || 580,4 Total || 5 846 || 168 867 || 1 687 || pm || 169 961 || 1 687 || 7 262 || + 25 759 || + 238,8 || 7 262 || 195 720 || 1 925,8 Kif muri fit-tabella, il-pakkett finanzjarju globali li jkun ġestit minn aġenziji eżekuttivi kollu kemm hu fl-2014 jiżdied b’24,2 % meta mqabbel mal-2013. Iż-żieda ġenerali fl-għadd ta’ persunal fl-2014 (+ 14,2 %) huwa kkonċentrat l-iktar f’EASME (dik li qabel kienet EACI), u sa ċertu punt inqas fl-INEA (dik li qabel kienet TEN-T EA) u REA, billi l-ebda żieda fil-persunal m'hija prevista għal CHAFEA (dik li qabel kienet EAHC) u ERCEA. Żieda fil-mira fir-riżorsi umani għal EASME, INEA u REA se twassal għal żieda fil-kontribuzzjoni tal-UE biex tkopri l-ispejjeż tal-operat tagħhom. Il-ħtiġijiet tas-salarji korrispondenti fl-għadd tal-persunal addizzjonali fl-aġenziji eżekuttivi ġew ikkalkulati fuq bażi ta’ tmien xhur, li jqis iż-żmien stmat meħtieġ għar-reklutaġġ. Madankollu, iż-żieda fin-nefqa tal-aġenziji tiġi kkumpensata permezz ta’ tnaqqis tal-infiq amministrattiv korrispondenti fil-baġit, kif stipulat hawn taħt. 4.4 L-Impatt fuq riżorsi umani u finanzjarji fil-Kummissjoni 4.4.1 It-trasferiment tal-kompiti lill-aġenziji eżekuttivi: iffrankar fil-Kummissjoni Il-parti taż-żieda fl-ammont ta' xogħol għall-aġenziji eżekuttivi se tirriżulta minn delega ulterjuri tal-programmi attwalment implimentati mis-servizzi tal-Kummissjoni. It-trasferiment ta’ dawk il-kompiti ta’ implimentazzjoni se jiffranka riżorsi umani fil-Kummissjoni (ara hawn taħt), peress li m’għadhomx isiru fil-Kummissjoni. Għall-2014, is-CBA tistma l-għadd massimu ta’ uffiċjali addizzjonali biex ikun issekondati lil aġenziji eżekuttivi (karigi “iffriżati”) fi 28 post, billi l-għadd globali ta’ karigi “meħlusa” fil-Kummissjoni huwa stmat għal 30 FTEs[24]. Fil-passat, dawk ir-riżorsi umani "meħlusa" ġew allokati mill-ġdid għal kompiti oħra skont l-Artikolu 13(6)(c) tar-Regolament tal-Kunsill Nru 58/2003. Minħabba l-impenn tal-Kummissjoni li tnaqqas b'mod ġenerali l-għadd tal-persunal, u bil-ħsieb li tiġi żgurata n-newtralità tal-baġit fir-rigward tan-nefqa amministrattiva, ir-riżorsi umani “meħlusa” fil-Kummissjoni bħala riżultat tal-ġestjoni tal-programm ta' delega se jwasslu għal tnaqqis fl-għadd ta’ karigi fil-pjan ta’ stabbiliment tagħha (minbarra t-tnaqqis ta’ tnaqqis ta’ 5 % tal-persunal ġenerali fil-Kummissjoni matul il-perjodu 2013-2017) u nefqa relatata, biex jikkumpensaw nefqa korrispondenti tal-FTEs addizzjonali fl-aġenziji eżekuttivi. Bl-istess mod, in-nefqa relatata għal karigi “iffriżati” biex jittieħed kont ta’ individwi ssekondati lill-aġenziji eżekuttivi se titnaqqas ukoll, kif xieraq. Aktar dettalji dwar karigi meħlusa u ffriżati minn aġenzija eżekuttiva huma ppreżentati fit-tabelli hawn taħt. Karigi “iffriżati” fil-pjanijiet ta’ stabbiliment tal-Kummissjoni Aġenziji eżekuttivi || Abbozz tal-baġit 2014 (inkl. AL1/2014) || Ittra ta' Emenda Nru 2/2014 || Abbozz tal-Baġit 2014 (inkl. AL1 sa 2/2014) EASME (li qabel kienet EACI) || 9 || 14 || 23 EACEA || 34 || - || 34 CHAFEA (li qabel kienet EAHC) || 6 || - || 6 INEA (li qabel kienet TEN-T EA) || 7 || 9 || 16 ERCEA || 14 || - || 14 REA || 24 || 5 || 29 Total || 94 || 28 || 122 Karigi li se jkunu “meħlusa” fil-pjanijiet ta’ stabbiliment tal-Kummissjoni Aġenziji eżekuttivi || Karigi meħlusa fl-2014 || Karigi meħlusa bejn l-2014 u l-2020* Karigi tal-Pjan ta’ Stabbiliment || Aġenti Kuntrattwali (FTE) || Karigi tal-Pjan ta’ Stabbiliment || Aġenti Kuntrattwali (FTE) EASME (li qabel kienet EACI) || - || 8,0 || 93 || 52,2 EACEA || - || 1,1 || - || 1,1 CHAFEA (li qabel kienet EAHC) || - || - || 6 || 3,2 INEA (li qabel kienet TEN-T EA) || - || 6,0 || 95 || 46,9 ERCEA || - || - || 20 || - REA || 9 || 5,8 || 104 || 52,2 Total || 9 || 20,9 || 318 || 155,6 * Kif stmat fl-analiżi tal-kostijiet-benefiċċji. 4.4.2 Tiġi żgurata n-newtralità baġitarja globali Il-kisbiet mistennija fl-effiċjenza fix-xenarju tad-delegar magħżul u r-riżorsi biex jiġu meħlusa fid-dipartimenti tal-Kummissjoni billi jiġu ddelegati kompiti lil aġenziji eżekuttivi se jippermettu li baġit akbar jiġi implimentat b’inqas riżorsi meta mqabbel max-xenarju intern filwaqt li tiġi ggarantita kwalità għolja ta’ ġestjoni tal-programm. Għal dawn ir-raġunijiet, il-Kummissjoni tipproponi li tiddelega dawn il-kompiti lill-aġenziji eżekuttivi. Madankollu, l-iffrankar fil-Kummissjoni li jirriżulta mill-“ħelsien” u l-“iffriżar” tal-karigi identifikati fis-CBA, kif muri fil-Tabelli fit-taqsima 4.4.1 hawn fuq, mhumiex biżżejjed biex ipattu kompletament għan-nefqa addizzjonali biex tkopri l-ispejjeż tal-operat tal-aġenziji eżekuttivi. Biex tinkiseb in-newtralità tal-baġit matul il-perjodu, il-Kummissjoni se tpatti għaż-żieda fin-nefqa fuq riżorsi umani addizzjonali f’aġenziji eżekuttivi tagħha stess billi jitnaqqsu aktar riżorsi umani (uffiċjali u aġenti kuntrattwali) lil hinn mill-karigi ‘meħlusa' u 'iffriżati' identifikati fis-CBA. Għal dan il-għan, il-Kummissjoni rrieżaminat l-organizzazzjoni interna tagħha stess, sabiex izżid l-għadd ta’ karigi/aġenti kuntrattwali li jinħelsu sabiex ipattu għall-kosti ta’ riżorsi umani addizzjonali f’aġenziji eżekuttivi. Ir-rieżami tal-istrutturi tagħha stess ppermetta lill-Kummissjoni biex tipproponi biex jinħelsu fl-2014 114 FTEs oħrajn minbarra 58 FTEs identifikati fl-analiżi CBA li jinħelsu (30 FTEs) u dawk iffriżati (28 FTEs). L-għadd totali ta’ karigi “meħlusa” u “iffriżati” huwa muri fit-tabella ta’ hawn taħt: Karigi “meħlusa” u “iffriżati”: tiġi żgurata n-newtralità baġitarja || L-għadd totali ta’ karigi meħlusa u ffriżati fl-2014 || L-għadd totali ta’ karigi meħlusa u ffriżati fl-2014-2020 Karigi tal-Pjan ta’ Stabbiliment || Aġenti Kuntrattwali (FTE) || Karigi tal-Pjan ta’ Stabbiliment || Aġenti Kuntrattwali (FTE) It-total ta' dawk "meħlusa" || 120 || 24 || 484 || 165 It-total ta' dawk “iffriżati” || 28 || - || 64 || - Total || 148 || 24 || 548 || 165 Kif imsemmi hawn fuq, it-tnaqqis propost fl-għadd ta’ karigi fil-pjanijiet ta’ stabbiliment tal-Kummissjoni li jikkorrispondi mal-karigi “meħlusa” fil-kummissjoni ġie b’żieda mat-tnaqqis ta’ 5 % tal-persunal fil-Kummissjoni matul il-perjodu 2013-2017. F’termini ta’ nefqa amministrattiva, l-għadd ta’ karigi meħlusa u ffriżati jikkorrispondi għal EUR 14,0-il miljun fi tfaddil fil-Kummissjoni, li minnhom EUR 4,9 miljun skont l-intestatura 5. Il-bqija tal-iffrankar amministrattiv hu mifrux fuq l-intestaturi operazzjonali oħra, l-aktar marbuta mal-persunal tar-riċerka u l-aġenti kuntrattwali ffinanzjat taħt Orizzont 2020. Dan jirrifletti li kompiti ta’ implimentazzjoni huma proposti li jiġu ttrasferiti mill-Kummissjoni lill-aġenziji eżekuttivi. 4.4.3 Iż-żamma ta’ pakketti finanzjarji ta’ programmi mhux mibdula sabiex il-pakketti finanzjarji ta’ programmi ta’ nfiq ma jinbidlux, iż-żieda fl-ispejjeż tal-ġestjoni tal-aġenziji eżekuttivi hija kkumpensata minn tnaqqis korrispondenti tan-nefqa amministrattiva tal-Kummissjoni, jew skont l-intestatura 5 jew skont intestaturi oħra, notevolment għan-nefqa amministrattiva tar-riċerka skont l-intestatura 1a. L-impatt nett li l-persunal addizzjonali u n-nefqa amministrattiva korrispondenti meħtieġa għall-ġestjoni tal-livell li qed jikber ta’ approprjazzjonijiet operazzjonali fl-aġenziji eżekuttivi għandhom fuq il-pakketti finanzjarji tal-programmi kkonċernati, jiddependi fuq is-sors tal-kumpens fil-Kummissjoni: ¾ It-trasferiment ta’ kompiti li qabel kienu jitwettqu mill-persunal tal-Kummissjoni skont l-intestatura 5 lill-aġenziji eżekuttivi wassal għal karigi “meħlusa” u “iffriżati” għall-iffrankar korrispondenti ta’ EUR 4,9 miljun f’nefqa amministrattiva skont l-Intestatura 5. ¾ Rigward in-nefqa amministrattiva ddebitata fuq il-pakkett finanzjarju tal-programmi tal-infiq taħt intestaturi oħra, in-nefqa prevista li ssir direttament mill-Kummissjoni qabel id-delega se tiffinanzja l-ispejjeż ta' ġestjoni tal-aġenziji eżekuttivi wara d-delega. Dan japplika wkoll għal ċerta nefqa ta’ appoġġ amministrattiv direttament marbuta mal-implimentazzjoni tal-programm li se tiġi mġarrba fl-aġenziji wara d-delega, bħall-iżvilupp ta’ sistemi tal-IT. Din il-bidla m'għandha l-ebda impatt fuq il-pakkett finanzjarju tal-programmi: il-bilanċ bejn approprjazzjonijiet amministrattivi u operazzjonali fi ħdan il-pakkett jibqa’ l-istess. ¾ B’mod ġenerali, it-tnaqqis tan-nefqa amministrattiva ta’ sostenn skont l-intestaturi tal-operat huwa biżżejjed sabiex jiffinanzja l-ispejjeż miżjuda ta' ġestjoni tal-aġenziji eżekuttivi, bl-ebda impatt fuq l-approprjazzjonijiet operazzjonali fi ħdan il-pakkett finanzjarju tal-programmi kkonċernati. Għal tliet programmi skont l-intestatura 4, żieda fin-nefqa amministrattiva ta’ sostenn fil-Kummissjoni hija mitluba, bi tnaqqis korrispondenti tas-sussidju għall-EACEA li kien previst preċedentement għal EACEA[25]. Fi tliet każijiet, madankollu, kontribuzzjoni relattivament limitata tal-programm rilevanti biex tkopri l-ispejjeż tal-operat tal-aġenzija eżekuttiva mill-approprjazzjonijiet operazzjonali tal-programmi hija meħtieġa biex tiżgura l-implimentazzjoni xierqa tagħhom[26]. It-tabella ta’ hawn taħt turi l-mezz ta’ kif iż-żidiet fin-nefqa biex ikopru l-ispejjeż tal-operat tal-aġenziji eżekuttivi huma previsti li jiġu bbilanċjati permezz ta' kull wieħed mit-tliet sorsi stabbiliti hawn fuq: It-tpaċija taż-żieda tal-ispejjeż ta' ġestjoni tal-aġenziji eżekuttivi, filwaqt li l-pakketti jinżammu kif kienu || F’miljuni ta’ EUR Żieda fin-nefqa biex tkopri l-ispejjeż ta' ġestjoni ta’ sitt aġenziji eżekuttivi li jirriżultaw minn aktar delegar || + 25 759 Nefqa amministrattiva mnaqqsa skont l-intestatura 5 li tirriżulta mid-delegar ta' kompiti li bħalissa qed jiġu ġestiti mill-Kummissjoni || - 4 851 Nefqa amministrattiva u ta' appoġġ mnaqqsa skont l-intestaturi oħrajn li jirriżultaw mid-delegar ta' kompiti li bħalissa qed jiġu ġestiti mill-Kummissjoni || -23,013 Tpaċija oħra fi ħdan il-pakkett finanzjarju tal-programmi || -2,747 Total || -4,851 Id-delega estiża lill-aġenziji eżekuttivi twassal għal tnaqqis tal-livell ġenerali tan-nefqa amministrattiva, kif rifless fl-iffrankar fl-intestatura 5 (EUR 4,9 miljun). Aktar dettalji dwar l-impatt tal-proposta għal pakkett ta' delegar fuq riżorsi umani u finanzjarji fl-2014 huma ppreżentati fl-Anness baġitarju. 4.5 Il-proċess ta' delega: il-passi li jmiss Fl-4 ta’ Ottubru 2013, il-Kummissjoni bagħtet sett sħiħ ta’ dokumenti ta' delega lill-Parlament Ewropew u lill-Kunsill, li jikkonsistu f’nota ta’ informazzjoni li tistabbilixxi l-elementi ewlenin tal-pakkett previst ta' delega, kif ukoll sitt abbozzi ta’ proposti ta’ delega li stabbilixxew mill-ġdid aġenziji eżekuttivi u jestendu l-mandati u l-ħajja tagħhom. Skont il-proċedura stabbilita fir-Regolament 58/2003 dwar l-Aġenziji Eżekuttivi, il-Kumitat jintalab jagħti opinjoni dwar kull wieħed mis-sitt abbozzi individwali ta’ Deċiżjonijiet ta’ Implimentazzjoni tal-Kummissjoni. Suġġett għal opinjoni pożittiva tal-Kumitat dwar kull waħda mis-sitt proposti individwali għal delega, sakemm l-ebda waħda mill-fergħat tal-awtorità baġitarja ma tkun qajmet l-ebda oġġezzjoni, u l-atti bażiċi tal-programmi 2014-2020 jiġu adottati fi żmien xieraq mill-awtorità leġiżlattiva, il-Kummissjoni għandha l-intenzjoni li tadotta l-abbozz ta’ proposti sal-aħħar ta’ Novembru 2013. 5 Il-ħolqien ta’ grupp ta’ funzjoni AST/SC 5.1 Rieżami tar-Regolamenti tal-Persunal: il-ħolqien ta’ grupp ta’ funzjoni AST/SC ġdid Wara l-proposta tal-Kummissjoni li temenda r-Regolamenti tal-Persunal ta' Uffiċjali u l-Kundizzjonijiet tal-Impjieg ta’ Impjegati oħra tal-Unjoni Ewropea (minn hawn ’il quddiem “ir-Regolamenti tal-Persunal”)[27], f’Ġunju 2013 il-Parlament Ewropew u l-Kunsill laħqu ftehim politiku dwar ir-rieżami tar-Regolamenti tal-Persunal. It-test rivedut se jidħol fis-seħħ fl-1 ta' Jannar 2014. Bħala parti mill-ftehim politiku, il-Parlament u l-Kunsill approvaw l-proposta tal-Kummissjoni biex timmodifika l-Artikolu 5 tar-Regolamenti tal-Persunal, billi toħloq grupp ta’ funzjoni ġdid fil-pjanijiet ta’ stabbiliment għal Segretarji u Skrivani li jinkludu sitt gradi (AST/SC 1-6), minbarra gruppi ta’ funzjoni eżistenti għal Amministraturi (AD) u Assistenti (AST). 5.2 Impatt fuq il-pjanijiet ta’ stabbiliment Din l-Ittra ta’ Emenda tinkludi l-bidliet meħtieġa għall-pjanijiet ta' stabbiliment għall-ħolqien tal-istruttura l-ġdida għal grupp ta’ funzjoni AST/SC, għall-istituzzjonijiet kif ukoll għall-aġenziji u l-entitajiet oħrajn. Il-pjanijiet ta’ stabbiliment rieżaminati huma inklużi fl-Anness baġitarju. Il-Kummissjoni tipproponi li toħloq l-istruttura l-ġdida għall-grupp ta’ funzjoni AST/SC fil-pjanijiet ta’ stabbiliment tal-istituzzjonijiet u l-korpi kollha tal-UE, mill-1 ta’ Jannar 2014. L-għadd attwali ta’ karigi vakanti li jridu jiġu inklużi fil-grupp ta’ funzjoni AST/SC, madankollu, se jirriżulta mit-trasformazzjoni tal-karigi AST eżistenti għal segretarji u skrivani. Konsegwentement, l-għadd tal-persunal ikkonċernat se jiddependi fuq l-għadd ta’ persunal AST li jkun tielaq, pereżempju meta wieħed jirtira, li se jkun sostitwit b’persunal ġdid wara li jgħaddu b’suċċess minn kompetizzjoni għall-grupp ta’ funzjoni AST/SC. Bi stennija għal stima affidabbli tal-għadd ta’ karigi AST/SC meħtieġa fl-2014, il-Kummissjoni qed tipproponi li toħloq grupp ta’ funzjoni ġdid AST/SC mingħajr ma tindika f’dan l-istadju l-għadd eżatt għal kull grad, sakemm istituzzjonijiet individwali ma jkunux diġà identifikaw il-livell mistenni ta’ konverżjoni ta’ karigi AST għal karigi AST/SC[28]. L-istruttura l-ġdida se timtela progressivament mill-2014, skont l-Artikolu 50 tar-Regolament Finanzjarju, li jippermetti lil kull istituzzjoni u korp, taħt ċerti kundizzjonijiet, li jimmodifika l-pjan ta' stabbiliment sa 10 % tal-karigi awtorizzati fil-pjan ta’ stabbiliment. 6 Konklużjoni Din l-Ittra ta’ Emenda Nru 2/2014 tikkostitwixxi t-tieni u l-aġġornament finali tal-Kummissjoni għall-Abbozz tal-Baġit tal-2014, qabel il-bidu ta’ Konċiljazzjoni. Fuq din il-bażi, il-Parlament Ewropew u l-Kunsill huma mistennija li jieħdu kont tal-estimi riveduti fid-dawl tad-deliberazzjonijiet tagħhom dwar il-baġit tal-2014, fi żmien l-iskadenzi previsti mit-Trattat. 7 Tabella sommarja skont l-intestaturi tal-qafas finanzjarju pluriennali Intestatura || Abbozz tal-baġit 2014 (inkl. IE1/2014) || Ittra ta' Emenda Nru 2/2014 || Abbozz tal-Baġit 2014 (inkl. IE1 sa 2/2014) AI || AP || AI || AP || AI || AP 1. || Tkabbir intelliġenti u inklużiv || 63 924 732 827 || 62 788 667 818 || || || 63 924 732 827 || 62 788 667 818 Limitu || 63 973 000 000 || || || || 63 973 000 000 || Marġni || 126 647 173 || || || || 126 647 173 || 1a || Kompetittività għat-tkabbir u l-impjiegi || 16 433 352 827 || 11 694 938 804 || || || 16 433 352 827 || 11 694 938 804 Limitu || 16 560 000 000 || || || || 16 560 000 000 || Marġni || 126 647 173 || || || || 126 647 173 || 1b || Il-koeżjoni ekonomika, soċjali u territorjali || 47 491 380 000 || 51 093 729 014 || || || 47 491 380 000 || 51 093 729 014 Limitu || 47 413 000 000 || || || || 47 413 000 000 || Marġni || 21 620 000 || || || || 21 620 000 || Strument ta’ Flessibbiltà || 78 380 000 || || || || 78 380 000 || Marġni || 0 || || || || 0 || 2. || Tkabbir sostenibbli: riżorsi naturali || 59 247 714 684 || 56 532 492 046 || || || 59 247 714 684 || 56 532 492 046 Limitu || 59 303 000 000 || || || || 59 303 000 000 || Marġni || 55 285 316 || || || || 55 285 316 || Li minnhom: Fond Agrikolu Ewropew ta’ Garanzija (FAEG) — Nefqa relatata mas-suq u pagamenti diretti || 43 778 100 000 || 43 776 956 403 || || || 43 778 100 000 || 43 776 956 403 Sottolimitu || 44 130 000 000 || || || || 44 130 000 000 || Trasferiment nett bejn il-FAEG u l-FAEŻR || 351 900 000 || || || || 351 900 000 || Marġni || 0 || || || || 0 || 3. || Sigurtà u ċittadinanza || 2 139 460 732 || 1 668 006 729 || || || 2 139 460 732 || 1 668 006 729 Limitu || 2 179 000 000 || || || || 2 179 000 000 || Marġni || 39 539 268 || || || || 39 539 268 || 4. || Ewropa Globali || 8 175 802 134 || 6 251 299 380 || || || 8 175 802 134 || 6 251 299 380 Limitu || 8 335 000 000 || || || || 8 335 000 000 || Marġni || 159 197 866 || || || || 159 197 866 || 5. || Amministrazzjoni || 8 595 115 307 || 8 596 738 107 || -4 851 000 || -4 851 000 || 8 590 264 307 || 8 591 887 107 Limitu || 8 721 000 000 || || || || 8 721 000 000 || Marġni || 125 884 693 || || || || 130 735 693 || Li minnhom: Nefqa amministrattiva tal-istituzzjonijiet || 6 936 293 672 || 6 937 916 472 || -4 851 000 || -4 851 000 || 6 931 442 672 || 6 933 065 472 Sottolimitu || 7 056 000 000 || || || || 7 056 000 000 || Marġni || 119 706 328 || || || || 124 557 328 || 6. || Kumpensi || 28 600 000 || 28 600 000 || || || 28 600 000 || 28 600 000 Limitu || 29 000 000 || || || || 29 000 000 || Marġni || 400 000 || || || || 400 000 || Total || 142 111 425 684 || 135 865 804 080 || -4 851 000 || -4 851 000 || 142 106 574 684 || 135 860 953 080 Limitu || 142 540 000 000 || 135 866 000 000 || || || 142 540 000 000 || 135 866 000 000 Strument ta’ Flessibbiltà || 78 380 000 || || || || 78 380 000 || Marġni || 506 954 316 || 195 920 || || || 511 805 316 || 5 046 920 || 'Il Barra mill-qafas finanzjarju pluriennali (QFP) || 456 181 000 || 200 000 000 || || || 456 181 000 || 200 000 000 Total Kumplessiv || 142 567 606 684 || 136 065 804 080 || -4 851 000 || -4 851 000 || 142 562 755 684 || 136 060 953 080 [1] ĠU L 298, 26,10.2012, p. 1. [2] COM(2013) 450. [3] COM(2013) 644. [4] COM(2013) 655, 18.9.2013. [5] Is-sottolimitu tal-FAEG għall-2014 jammonta għal EUR 44 130 miljun. Wara li jitqies l-ammont ta’ EUR 351,9 miljun li għandu jkun ittrasferit lejn Żvilupp Rurali li kien diġà ġie inkorporat fl-AB 2014, l-ammont nett disponibbli għall-FAEG (is-“sottolimitu nett”) jammonta għal EUR 43 778,1 miljun. Il-ħtiġijiet tal-FAEG għall-2014 huma vvalutati kontra tali ammont nett. [6] Ir-rata hija stabbilita fir-Regolament ta’ Implimentazzjoni tal-Kummissjoni (UE) Nru 964/2013 tad-9 ta’ Ottubru 2013 dwar l-iffissar ta’ rata ta’ aġġustament għall-pagamenti diretti stipulati fir-Regolament tal-Kunsill (KE) Nru 73/2009 fir-rigward tas-sena kalendarja 2013. L-IE 2/2014 tnaqqas ir-rata ta’ aġġustament mill-4,981759% inizjali fl-AB 2014 sa 4,001079%, filwaqt li jitqies it-tnaqqis fil-limitu minn EUR 5 000 għal EUR 2 000 konformi mal-ftehim dwar ir-riforma tal-PAK. [7] L-Artikolu 41 u l-Anness IV tar-Regolament (UE) xx/xxxx tal-Parlament Ewropew u tal-Kunsill li jistabbilixxu organizzazzjoni komuni tas-swieq fi prodotti agrikoli (ir-Regolament dwar l-OKS Unika), li għad iridu jkunu adottati formalment mill-Parlament Ewropew u l-Kunsill (COM(2012) 535). [8] Ir-Regolament (UE) Nru 228/2013 tal-Parlament Ewropew u tal-Kunsill tat-13 ta' Marzu 2013 li jistabbilixxi miżuri speċifiċi għall-agrikoltura fir-reġjuni ultraperiferiċi tal-Unjoni u li jħassar ir-Regolament tal-Kunsill (KE) Nru 247/2006. [9] F'approprjazzjonijiet u wara d-dixxiplina finanzjarja. [10] Wara d-dixxiplina finanzjarja. [11] Wara d-dixxiplina finanzjarja. [12] Abbozz ta’ Ftehim Interistituzzjonali bejn il-Parlament Ewropew, il-Kunsill u l-Kummissjoni dwar id-dixxiplina baġitarja, il-kooperazzjoni fi kwistjonijiet baġitarji u dwar ġestjoni finanzjarja tajba. [13] L-applikazzjoni proviżorja tal-Protokoll wara l-adozzjoni tad-Deċiżjoni tal-Kunsill 2013/303/UE (ĠU L 170, 22.6.2013, p. 1). [14] Id-Deċiżjoni tal-Kunsill dwar l-applikazzjoni provviżorja (mill-24 ta’ Lulju 2013) tal-Protokoll ġiet adottata fis-16 ta' Lulju 2013 għadha mhix ippubblikata fil-Ġurnal Uffiċjali. [15] Il-Kummissjoni tistma li d-Deċiżjonijiet tal-Kunsill dwar l-applikazzjoni provviżorja tal-Protokolli relatati ma' dawn iż-żewġ ftehimiet ser jidħlu fis-seħħ mill-1 ta' Jannar 2014. [16] Il-Komunikazzjoni “Baġit għall-Ewropa 2020”, p. 21, COM(2011) 500, 29.6.2011. [17] Il-Punt [23] tal-abbozz tal-Ftehim Interistituzzjonali dwar id-dixxiplina baġitarja, il-kooperazzjoni fi kwistjonijiet baġitarji u dwar ġestjoni finanzjarja tajba. [18] Rapport Speċjali Nru 13/2009, Id-Delega tal-kompiti ta’ implimentazzjoni lill-aġenziji eżekuttivi: alternattiva ta’ suċċess?. [19] Ir-Regolament (KE) Nru 58/2003 tad-19 ta’ Diċembru 2002 li jistabbilixxi l-istatut għal aġenziji eżekuttivi li jridu fdati b’ċerti kompiti fil-ġestjoni tal-programmi tal-Komunità (ĠU L 11, 16.1.2003, p. 1). [20] Abbozz ta’ Regolament tal-Kunsill dwar l-istabbiliment tal-QPF għas-snin 2014-2020. [21] Fi ħdan il-“kundizzjonijiet tal-limiti” stabbiliti mill-Kummissjoni li ma jbiddlux l-għadd ta’ aġenziji eżekuttivi u wara li l-aġeniziji ġeneralment tal-istess daqs (f’termini ta’ persunal tagħhom), il-kuntrattur żviluppa xenarju li fih ċerti programmi jkunu ġestiti minn aġenziji oħra meta mqabbel max-"xenarju inizjali", kif ġej: il-programm Spazjali ġdid u l-isfida soċjetali Sigurtà tal-ikel, agrikoltura sostenibbli, riċerka tal-baħar u marittima u l-bijoekonomija taħt l-Orizzont 2020 se jiġi ddelegat lir-REA, billi EACI tkun responsabbli għall-ġestjoni tat-tieni u t-tielet ġenerazzjoni tal-programm Enerġija Intelliġenti, l-istrument tal-SMEs kollu taħt l-Orizzont 2020 kif ukoll mill-azzjonijiet tal-Politika Marittima Integrata, il-Kontroll u l-Parir Xjentifiku taħt il-FEMS. [22] Ikkalkulat skont il-linji gwida tal-Kummissjoni għall-valutazzjonijiet tal-impatt għall-proposti ta’ politika (SEC(2009) 92), billi tiġi applikata r-rata standard ta’ skont ta’ 4 % għal benefiċċji futuri biex jikkalkulaw il-valur nett preżenti tagħhom. [23] Dan l-għadd ta’ persunal jikkunsidra t-trasferiment propost tal-programm Marco Polo minn EACI għal INEA (15 FTE), peress li dan ser isir parti mill-programm ta' Trasport-CEF. [24] L-analiżi dettaljata attwali bejn karigi meħlusa u ffriżati se tiġi rfinuta fil-proċeduri baġitarji annwali futuri biex tkun aġġustata għas-sekondar attwali. [25] Dan jikkonċerna l-IPA (EUR 0,1 miljun), l-ENI (EUR 1,0 miljun) u DCI (EUR 1,0 miljun), sabiex il-bilanċ bejn il-ħidmiet li jitwettqu fil-Kummissjoni u fl-aġenzija eżekuttiva jiġu rfinati. [26] Dan jikkonċerna CEF-Energy (EUR 0,8 miljun), FEMS (EUR 1,4 miljun) u l-Korp Volontarju Ewropew (EUR 0,5 miljun), li għalihom il-livell ta’ nefqa amministrattiva ta’ sostenn mitlub fil-proċedura AB 2014 ma rriflettiex (kompletament) il-ħtiġijiet attwali fl-2014. [27] COM(2011) 890, 13.12.2011. [28] L-istituzzjonijiet li ġejjin pprovdew estimi dettaljati tal-istruttura ta' grad biex jiġu inklużi fil-pjanijiet ta’ stabbiliment għal dan il-grupp ta’ funzjoni ġdid SC: Il-Parlament Ewropew (Taqsima I): 5 SC 1 u 25 SC 2; Il-Kunsill Ewropew u l-Kunsill (Taqsima II): 15 SC 1; u l-Qorti tal-Awdituri (Taqsima V): 2 SC 2.